জন্মদিনে দেখে নিন ‘কিং কোহলি’র অনন্য রেকর্ড!

ওয়েব ডেস্ক : বুধবার, ৫ নভেম্বর ভারতীয় ক্রিকেটের কিংবদন্তী ক্রিকেটার ‘কিং কোহলি’ (King Kohli) তথা বিরাট কোহলির জন্মদিন (Virat Kohli Birthday)। ১৯৮৮ সালে রাজধানী দিল্লিতে জন্মগ্রহণ করেছিলেন তিনি। আজ, তিনি পা দিলেন ৩৭ বছর বয়সে। তবে ভারতীয় ক্রিকেটে তিনি যে অবদান রেখেছেন, তার জন্য ইতিহাসের পাতায় তাঁর নাম সোনার অক্ষরে লেখা থাকবে। তাঁর অবদানের কারণেই ভারতীয় ক্রিকেট (Indian Cricket) এক নতুন উচ্চতায় পৌঁছে গিয়েছে।

‘কিং কোহলি’র জন্মদিনে তাঁকে শুভেচ্ছায় ভরে দিয়েছেন ভক্তরা। পাশাপাশি আইপিএল ফ্রানচাইজির তরফেও তাঁকে শুভেচ্ছা জানানো হয়েছে। আজকের এই বিশেষ দিনে কোহলির এমন কিছু ইনিংস-কে উল্লেখ করা যাক, যা হয়তো আর কেউ ভাঙতে পারবেন না।

আরও খবর : ৬৭ বলে ৯৩ রান! সিলেকশন হতেই ঝড় উঠল বৈভবের ব্যাটে

কী কী রেকর্ড রয়েছে কোহলির?

একদিনের ম্যাচে বিরাট কোহলির (Virat Kohli) রয়েছে ৫১টি শতরান। বর্তমানে যারা ক্রিকেট খেলছেন তাঁরা এই রেকর্ডের (Record) আশেপাশেও নেই। তবে এই শতরানের রেকর্ড আরও বাড়তে পারে। কারণ, বিরাট টি-টোয়েন্টি ও টেস্ট ক্রিকেট থেকে অবসর নিলেও এখনও সক্রিয়ও রয়েছেন একদিনের ক্রিকেটে। ফলে এই রেকর্ড ভেঙে ফেলা প্রায় অসম্ভব। এছাড়া, রান তাড়া করার সময় সব থেকে বেশি অর্ধশতরান করেছেন কোহলি। সেই সংখ্যা হল ৭০টি। ফলে কোনও ম্যাচে যখন স্কোর বড় হয়, তখন ব্যাট হাতে একাধিকবার নিজের কামাল দেখিয়েছেন ‘চেজ মাস্টার’। একদিনের ক্রিকেটে দ্রুততম ৮০০০ রান করার রেকর্ডও রয়েছে বিরাটের কাছে। মাত্র ১৭৫ ইনিংসে তিনি এই রেকর্ড গড়েছেন।

দ্রুত ৯০০০ রান করার রেকর্ডও রয়েছে কোহলির কাছে। তা করতে ১৯৪ ইনিং লেগেছিল তাঁর। এর পাশাপাশি ২০৫ ইনিংসে করেছিলেন দ্রুত ১০,০০০ রান। ২২২ ইনিংসে করেছিলেন দ্রুততম ১১,০০০ রানও। এর পর ২৪২ ইনিংসে ১২,০০০ রান, ২৬৭ ইনিংসে ১৩,০০০ রান ও ২৮৭ ইনিংসে দ্রুত ১৪,০০০ রান করার রেকর্ড রয়েছে তাঁর কাছে। এর পাশপাশি ২০২৩ সালের গোটা বিশ্বকাপে সর্বাধিক ৭৬৫ রান করেছিলেন কোহলি। এমন পারফরম্যান্সের কারণে বিরাটকে ‘কিং’ বলে আখ্যা দিয়ে থাকেন ভক্ত সহ গোটা ক্রিকেট বিশ্ব।

তবে সব থেকে দুঃখের বিষয় হল, ধীরে ধীরে বসয় বাড়ছে কোহলির। ফলে তাঁকেও যে এক সময় অবসর নিতে হবে, সেটাও সবার জানা। হয়তো আর ২ থেকে ৩ বছর খেলবেন তিনি। তবে আজ তাঁর জন্মদিনে এক যুগনায়কের জন্মদিবস পালন করছে ক্রিকেট বিশ্ব।